Zuraida Kamaruddin

Datuk Hajah Zuraida Kamaruddin (Jawi: زريدة بنت قمرالدين; lahir 14 Mac 1958) merupakan ahli politik Malaysia. Beliau memegang jawatan sebagai Menteri Perumahan dan Kerajaan Tempatan Malaysia. Beliau ialah Ahli Parlimen Ampang, Selangor iaitu bekas Parti Keadilan Rakyat.  Kini, beliau adalah ahli Parti Pribumi Bersatu Malaysia (PPBM) dan menjadi komponen dalam Parti Perikatan Nasional pada 9 Mac 2020. Beliau juga meletak jawatan sebagai Menteri Perusahaan Perladangan Dan Komoditi kerana beliau mendapat pandangan dari orang ramai termasuk pengundi kawasan parlimen Ampang. Pada 26 Mei 2022, beliau keluar daripada parti Parti Pribumi Bersatu Malaysia dan menyertai Parti Bangsa Malaysia (PBM). Pada 27 Disember, beliau dipecat daripada PBM.

Dalam pilihan raya umum 2008 beliau mengalahkan calon dari Barisan Nasional, Azman Wahid dengan majoriti sebanyak 3,676 undi. Beliau memperolehi 26,995 undi berbanding lawannya memperolehi hanya 23,319 undi. Pada Pilihanraya Umum Ke-14, YB Zuraida telah memenangi kerusi Ampang sekali lagi dengan mengalahkan calon Barisan Nasional, Dr Rozaidah Talib dengan majoriti sebanyak 13,278 undi. Beliau mendapat undi sebanyak 41,969 berbanding Dr Rozaidah sebanyak 28,691.http://www.sinarharian.com.my/pru13/p99-ampang-1.59583

 Latar belakang 
Mendapat pendidikan awal di Tanjong Katong, Girl School, Singapura.http://www.keluarga.my/ini-sebabnya-kenapa-yb-zuraida-tak-suka-ke-spa-sebaliknya-pilih-naik-bas-untuk-healing-time-wow-cukup-unik-kena-baca-ni/

 Kerjaya 
Beliau mula berkhidmat dalam sektor swasta pada 1980 di Frank Small & Associates, Australia. Beliau menjawat jawatan Pengurus Kajian Kualitatif sebelum ke Chuo Senko Advertising (Japan) sebagai Pengurus Penyelidikan Pemasaran dan Perancangan Akaun. Selain itu, beliau pernah bekerja di American International Assurance (AIA), Saatchi & Saatchi Advertising, AVON (M) Berhad dan Flaireborne (M) Sdn Bhd.http://www.keluarga.my/ini-sebabnya-kenapa-yb-zuraida-tak-suka-ke-spa-sebaliknya-pilih-naik-bas-untuk-healing-time-wow-cukup-unik-kena-baca-ni/

Pada 1998, beliau menjadi perunding latihan dan motivasi memberi khidmat nasihat kapada organisasi seperti Petronas, Majlis Majlis Perbandaran, Oriflame, Nutrimetics, Shinetsu, Texas dan juga syarikat syarikat penyelidikan pemasaran, pengiklanan dan barangan.

Jawatan lain termasuk menjadi ahli Lembaga Pengarah Maahad Tahfiz Az-Zahra, Penasihat ALQAS Education & Charity Home, Penasihat GEMMA Humanitarian Relief dan Persatuan Pelajar Malaysia di Yaman. Beliau juga adalah pengasas dan pengerusi WIRDA yang mempunyai anggota di dalam dan luar negara. WIRDA menjadi Pusat Khidmat Masyarakat yang mengendalikan kaunseling dan perlindungan kepada golongan yang memerlukan termasuk ibu tunggal, musafir, mualaf dan remaja.

 Penglibatan dalam politik dan pentadbiran 
Selain memegang jawatan selama dua penggal sebagai Ahli Parlimen Ampang, Selangor, YB Zuraida adalah Ketua Wanita Pakatan Harapan Malaysia. http://www.sinar.tv/berita/bermulanya-perjuangan-wanita-pakatan-harapan-1.779959

Beliau turut memegang jawatan sebagai Pengerusi Institut Wanita Berdaya (IWB) Selangor. IWB adalah sebuah badan pemikir Kerajaan Negeri Selangor yang bertindak sebagai perangka polisi bagi memastikan pembangunan wanita akan diutamakan di negeri itu.http://www.iwbselangor.com.my/team-5/

 Politik antarabangsa 
Sebagai Ahli Parlimen dan Ketua Wanita Pakatan Harapan, beliau turut sering diundang ke simposium dan himpunan ahli-ahli politik antarabangsa mewakili Malaysia. Beliau turut diberi penghormatan untuk menghadiri dan berucap di Women Political Leaders Summit (WPL) di Iceland. WPL merupakan satu pertubuhan bebas, antarabangsa dan tidak berteraskan keuntungan yang beribu pejabat di Reykjavik, Iceland. Ahli-ahlinya terdiri daripada pemimpin wanita antarabangsa seperti menteri, ahli parlimen dan pemimpin komuniti. Aktiviti organisasi ini lebih fokus kepada untuk menunjukkan impak wanita dalam kepimpinan politik secara global. 

Organisasi ini bukan sahaja berifat politikal tetapi turut mensasarakan pememacuan peranan wanita dalam komunikasi, jaringan dan komuniti. Hasrat utama WPL adalah untuk mengumpulkan para pemimpin politik wanita yang berdaya tinggi dan mempunyai pengaruh untuk membawa perubahan positif dalam skala global.http://www.iwbselangor.com.my/2017/12/19/selangor-sebagai-hub-pergerakan-politik-wanita-asean/

 Keputusan pilihan raya 
+ Parlimen MalaysiaTahunKawasan pilihan rayaCalonUndiPeratusLawanUndiPeratusUndi dibuangMajoritiKeluar2008P099  (PKR)26,99553.50%Azman Wahid (UMNO)23,31946.21%51,0973,67673.91%2013 (PKR)41,96959.25%Rozaidah Talib (UMNO)28,69140.50%71,57513,27886.09%2018 (PKR)54,30770.94%Leong Kim Soon (MCA)12,35116.13%77,53941,95684.50%Nurul Islam Mohamed Yusoff (PAS)9,59812.54%Tan Hua Meng (PRM)2940.38%2022 (PBM) 4,589 4.39% (PKR) 56,75454.35% 133,491 29,681 78.23%Sasha Lyna Abdul Latif (BERSATU)   27,07325.92% Ivone Low Yi Wen (MCA)  11,509 11.02% Nurul Ashikin Mabahwi (PEJUANG) 2,653 2.54% Lai Wai Chong (WARISAN) 1,423 1.36%Muhammad Syafiq Izwan Mohd Yunos (Bebas)1880.18%Raveendran Marnokaran (Bebas)1480.14%Tan Hua Meng (Bebas)930.09%

 Anugerah

 50px Panglima Mahkota Wilayah (PMW) – Datuk (2021)

 Rujukan 

 Pautan luar 
Laman web rasmi

Kategori:Ahli politik wanita Malaysia berketurunan Melayu
Kategori:Muslim Malaysia
Kategori:Anggota Parti Bangsa Malaysia
Kategori:Bekas anggota Parti Keadilan Rakyat
Kategori:Bekas anggota Parti Pribumi Bersatu Malaysia
Kategori:Ahli wanita Dewan Rakyat Malaysia
Kategori:Ahli Dewan Rakyat, Parlimen Malaysia ke-12
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-14
Kategori:Menteri Perusahaan Perladangan dan Komoditi Malaysia
Kategori:Menteri Perumahan dan Kerajaan Tempatan Malaysia
Kategori:Anggota Kabinet Muhyiddin Yassin pertama
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Menteri kerajaan wanita Malaysia
Kategori:Naib Presiden PKR